Պելազգիների պես հույներն էլ կազմակերպված ցեղ էին, որ հետագայում միավորվելով դարձան ազգեր: Ինչպես առանձին ցեղերի մոտ, ազգերի կառավարումը նույնպես հիմնվում էր տոհմապետի վրա: Ժողովուրդը ազատ էր, իսկ բոլոր հաստատությունները` դեմոկրատական: Փոփոխվող մտքի ու պահանջների ազդեցության տակ` տոհմը արխաիկայից անցավ իր վերջնական ձևին: Այս փոփոխությունը պայմանավորված էր զարգացող հասարակության անհաղթահարելի պահանջներով: Այս փոփոխությունները սահմանափակվեցին հիմնականում երեք կետերով. առաջնահերթ մայրիշխանությունն անցավ հայրիշխանության, երկրորդ` տոհմի ներսում ամուսնություն թույլատրվում էր միայն այն դեպքում, երբ աղջիկը որբ էր, և երրորդ`զավակները բացառիկ իրավունք ստացան ժառանգելու հոր ունեցվածքը: Ստորև կփորձենք ուրվագծել այդ փոփոխությունները և դրանց դրդապատճառները: